**ROZHLASOVÉ OKIENKO**

**28.10.2015**

**Vážení pedagógovia, milí žiaci,**

Kolégium Zelenej školy pre vás pripravilo aktivitu zameranú na prioritnú tému odpad. Počas prvého novembrového týždňa (**2.11. - 6.11.2015)** na škole prebehne TÝŽDEŇ VO FARBÁCH ODPADU, kedy si pripomenieme farebné označenia základných zložiek separovaného odpadu (papier, plasty, sklo, kovy a bioodpad). **Nezabudnite sa obliecť vo farbách pre prislúchajúci deň** (ideálny je výraznejší/väčší kus odevu- napr. tričko, mikina...). V prípade, že nemáte v šatníku oblečenie príslušnej farby- vystrihnite si z papiera väčšieho smajlíka ☺, vyfarbite ho farbou určenou pre daný deň a pripnite si ho v škole na oblečenie. Na pamiatku sa cez veľkú prestávku na chodbe každý deň spoločne odfotíme (samostatne 1. a 2. stupeň) ☺

A ako sa obliecť v ktorý deň?

**PONDELOK- 2.11.2015 - Modrý deň-** „modrá farba“= označenie pre PAPIER

**UTOROK- 3.11.2015 - Žltý deň**- „žltá farba“= označenie pre PLASTY

**STREDA- 4.11.2015 - Zelený deň**- „zelená farba“= označenie pre SKLO

**ŠTVRTOK- 5.11.2015 - Červený deň**- „červená farba“= označenie pre KOVY

**PIATOK- 6.11.2015 - Hnedý deň**- „hnedá farba“= označenie pre BIOODPAD

Nezabudnite, že už v pondelok 2.11, hneď po jesenných prázdninách, sa obliekame do modra ☺.

Tešíme sa na vás,

Vaše Kolégium

Prečíta: Emmka Pačikovská, 28.10.2015 (v stredu)